เรื่องร้องเรียน (ท่อระบายน้ำ,น้ำท่วม,ความสะอาด,ร้องเรียน) วันที่ 2023-09-06 08:55:58 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035424

ขอให้แก้ไขปัญหา กรณีได้รับความเดือดร้อนจากท่อระบายน้ำอุดตัน บริเวณภายในซอยตากสิน 35/1 แขวงบุคคโล เขตธนบุรี กรุงเทพมหานคร  จุดสังเกตเข้าซอยตากสิน 35/1 เดินเข้าไปประมาณ 10 ก้าว จะพบกับท่อระบายน้ำ ซึ่งท่อระบายอยู่ด้านหน้าบ้านของผู้ร้อง คือบ้านเลขที่ .... บริเวณดังกล่าวจะมี 2 โชน คือโชนด้านหน้ากับโชนด้านหลัง บ้านของผู้ร้องอยู่โชนด้านหลัง  เนื่องจากผู้ร้องแจ้งว่ามีบ้านของประชาชน (ไม่ระบุรายละเอียดของเจ้าของบ้านฯ) ซึ่งท่อระบายน้ำอยู่ติดกับหลังบ้านหลังดังกล่าว  ซึ่งมักจะประกอบอาหาร จากนั้นจะมี ไขมันจากการประกอบอาหารติดเต็มท่อระบายน้ำ ส่งผลทำให้ ท่อระบายน้ำอุดตัน น้ำที่บ้านของผู้ร้องไม่สามารถระบายออกได้ และมียุงชุกชุม ทำให้ผู้ร้องได้รับเดือดร้อน ประสบปัญหามาเป็นระยะเวลาประมาณ 1 ปี เบื้องต้นได้แจ้งกับบ้านหลังดังกล่าวให้ทราบแล้ว ทางบ้านหลังดังกล่าวแจ้งว่าหากไม่มีการแพร่ระบาดของโรคติดเชื้อไวรัสโคโรนา 2019 (COVID-19) จึงจะมาแก้ไขปัญหาท่อน้ำอุดตันให้ จึงประสงค์ให้หน่วยงานที่เกี่ยวข้องแก้ไขปัญหาดังกล่าว  
// ประกอบกับผู้ร้องแจ้งว่าปัจจุบัน (วันที่ 6 กันยายน 2566) ผู้ร้องยังคงประสบปัญหาได้รับความเดือดร้อนอยู่เช่นเดิม อีกทั้งเจ้าของบ้านเลขที่ ... ได้มีการปล่อยสิ่งปฏิกูล ลักษณะเป็นน้ำสีเหลือง ซึ่งส่งกลิ่นเหม็นรบกวนเป็นอย่างมาก โดยปล่อยไหลลงร่องระบายน้ำ ซึ่งจะไหลผ่านหน้าบ้านของผู้ร้อง ไปจนถึงบริเวณหน้าซอย เบื้องต้นผู้ร้องได้แจ้งกับเจ้าของบ้านหลังดังกล่าวให้รับทราบถึงความเดือดร้อนแล้ว แต่เจ้าของบ้านหลังดังกล่าวกลับไล่ผู้ร้องให้กลับไป ส่งผลให้ผู้ร้องได้รับความเดือดร้อนจากกลิ่นเหม็นรบกวนเป็นอย่างมาก จึงประสงค์ให้หน่วยงานที่เกี่ยวข้องลงพื้นที่ตรวจสอบ และแก้ไขปัญหาอีกครั้ง โดยสามารถติดต่อผู้ร้องผ่านหมายเลขโทรศัพท์ ..... (ผู้ร้องยินดีให้เปิดเผยข้อมูล)


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata